Document ID: /roh_data/filtered/fineweb-2-filterrobots_roh.jsonl.gz/41774

Sur Puntraschigna è in skiunz da turas crudà giu la dumengia suentermezdi e sa blessà fermamain. Tenor la Polizia chantunala sajan 3 umens descendids dal Piz Palü – quai cun ir sur il Fil da Spinas tar la Fuorcla Bellavista, per lura descender sur il Foura Couloir.
L'um svizzer da 53 onns che gieva ordavant è lura glischnà ora ed ha distatga ina lavina. El è lura crudà radund 150 meters dal couloir schelà giuadora. Ils dus umens ch'avevan spetgà han pudì alarmar la Rega. Lezza ha sgulà il skiunz ferm blessà en l'Ospital chantunal a Cuira.